APURE ยิ้ม Q2/59 กำไรเพิ่ม 85% หลังรายได้เพิ่ม ปันผล 0.03 บ./หุ้น XD 25 ส.ค.นี้
APURE ยิ้ม Q2/59 กำไรเพิ่มขึ้น 85% อยู่ที่ 47.92 ลบ. จากปีก่อนมีกำไร 25.86 ลบ. หลังรายได้เพิ่มขึ้น-ต้นทุนทางการเงินลดลง ขณะที่ช่วง 6 เดือนแรก มีกำไรเพิ่มขึ้น 91% อยู่ที่ 84.11 ลบ. จากปีก่อน 43.93 พ่วงปันผล 0.03 บ./หุ้น XD 25 ส.ค.นี้ จ่าย 5 ก.ย.59
11 ส.ค. 2559

บริษัท อกริเพียว โฮลดิ้งส์ จำกัด (มหาชน) หรือ APURE รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีกำไรสุทธิ 47.92 ล้านบาท หรือมีกำไรสุทธิ 0.05 บาทต่อหุ้น เพิ่มขึ้น 85% จากช่วงเดียวกันของปีก่อนที่มีกำไรสุทธิ 25.86 ล้านบาท หรือมีกำไรสุทธิ 0.027 บาทต่อหุ้น
ทั้งนี้ผลการดำเนินงานในไตรมาสดังกล่าวมีกำไรเพิ่มขึ้นเนื่องจากบริษัทมีรายได้เพิ่มขึ้น-ต้นทุนทางการเงินลดลง
อย่างไรก็ตาม ผลการดำเนินงานช่วง 6 เดือนแรกมีกำไรสุทธิ 84.11 ล้านบาท หรือ 0.088 บาทต่อหุ้น เพิ่มขึ้น 91% จากช่วงเดียวกันของปีก่อนที่มีกำไรสุทธิ 43.93 ล้านบาท หรือ 0.055 บาทต่อหุ้น
พร้อมกันนี้ บริษัทยังประกาศจ่ายปันผล อัตราจ่ายเป็นเงินสด 0.03 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 25 ส.ค. 2559 ทั้งนี้ กำหนดจ่ายเงินปันผลในวันที่ 5 ก.ย. 2559